Eukaryoty

EukaryotySłyńcne zwěrjetko (Acanthocystis turfacea, nimski Sonnentierchen) Systematika Klasifikacija: Žiwoch Domena: Eukaryoty Wědomnostne mě Eucaryota Kandler & Wheelis, 1990
Eukaryoty (Eucaryota; wót starogrichiskego εὖ eu „dobry“, „wopšawdny“ a κάρυον karyon „wórjech“, „jědro“) twórje jadnu z tśich domenow w biologiji. Su žywe byśa z wopšawdnym celowym jědrom, kótarež wopśimjeju genetisku maśiznu we formje desoksyribo-nukleinoweje kisaliny (skrot.: DNA, nimski DNS).

Eukaryoty su zwětšego wó wjelerazne wětše ako prokaryoty (něźi 10-100 raz). Aby gładke funkcioněrowanje celularnych wótběgow nad wětšymi dalokosćami nutśika cele zmóžniło, jo wušy organizaciska měra a rozdźělenje ruma cele do kompartimentow (źělne wótrězki) ale teke transport mjazy toś tymi kompartimentami notne. Toś teje pśicyny dla su eukaryotiske cele z pomocu celowych organelow strukturěrowane, kótarež kaž organy śěła rozdźělne funkcije dopołnjuju.
Nejwěcej znata organela jo celowe jědro, z głownym późělom genetiskeje maśizny žywego byśa.
Dalšne geny wustupuju pó kuždej družynje w mitochondrijach a plastidach.

Dalšna wósebnosć eukaryotow lažy w proteinowej biosyntezy: Hynac ako prokaryoty su eukaryoty zamóžne, z samskeje DNA-informacije pśez alternatiwny splicing rozdźělne proteiny zgótowaś.

Struktura a forma so eukaryotiskej bańce přez cytoskelet da.
Bu mjazy drugim z mikrotubulusow, aktinowych włokninow a mikrofilamentow natwarjony.

 Systematika 
Eukaryoty bu tradicionelnje do swětow wěcejcelowych zwěrjetow, rostlinow a gribow ale teke jadnocelowych abo wěcejcelowych protistow rozdźělone.
Dokulaž protisty pak žedne monofyletisku kupku njetwórje a druge swěty pópšawem z rozdźělnych protistowych kupkow nastajachu, njejo rozdźělenje do swětow wěcej źaržobna.

Ten cas aktualna Systematika eukaryotow bu wót Adl et al. 2005 wuźěłana.Sina M. Adl et al. (2005): The New Higher Level Classification of Eukaryotes with Emphasis on the Taxonomy of Protists. W: The Journal of Eukaryotic Microbiology. Zwězk 52, c. 5, boki 399-451. PMID 16248873  Wóni rozrěduju  eukaryotow do šesć kupkow:
 Amoebozoa
 Opisthokonta, ku kótarymž zwěrjeta a griby słušaju.
 Rhizaria
 Archaeplastida, ku kótarymž rostliny słušaju.
 Chromalveolata
 Excavata

 Glědaj teke 
 Prokaryoty
 Endosymbiontowa teorija

 Nožki 

 Eksterne wótkaze 

 Natwaŕ eukarytiskich celow 
 Eukaryoty (Tree of Life Web Project) 

Kategorija:Eukaryoty